P6_TA(2004)0108

Beskyttelsen af dybhavskoralrev i Atlanterhavet *

Europa-Parlamentets lovgivningsmæssige beslutning om forslag til Rådets forordning om ændring af forordning (EF) nr. 850/98 for så vidt angår beskyttelsen af dybhavskoralrev mod virkningen af trawling i visse områder i Atlanterhavet (KOM(2004)0058 — C5-0074/2004 — 2004/0020(CNS))

(Høringsprocedure)

Europa-Parlamentet,

- der henviser til Kommissionens forslag til Rådet (KOM(2004)0058) [1],

- der henviser til EF-traktatens artikel 37, der danner grundlag for Rådets høring af Parlamentet (C5-0074/2004),

- der henviser til forretningsordenens artikel 51,

- der henviser til betænkning fra Fiskeriudvalget og udtalelse fra Udvalget om Miljø, Folkesundhed og Fødevaresikkerhed (A6-0037/2004),

1. godkender Kommissionens forslag som ændret;

2. opfordrer Kommissionen til at ændre sit forslag i overensstemmelse hermed, jf. EF-traktatens artikel 250, stk. 2;

3. opfordrer Rådet til at underrette Parlamentet, hvis det ikke agter at følge den tekst, Parlamentet har godkendt;

4. anmoder Rådet om at høre Parlamentet på ny, hvis det agter at ændre Kommissionens forslag i væsentlig grad;

5. pålægger sin formand at sende Parlamentets holdning til Rådet og Kommissionen.

KOMMISSIONENS FORSLAG | ÆNDRINGER |

Ændring 1

BETAGTNING 1 A (ny)

| (1 a) I artikel 2 i Rådets forordning (EF) nr. 2371/2002 fastsættes det ligeledes, at de principper om god forvaltningspraksis, som den fælles fiskeripolitik skal følge, blandt andet skal omfatte en beslutningsproces, der er baseret på sund videnskabelig rådgivning og udstrakt inddragelse af de berørte parter i alle stadier af politikken. Dette indebærer, at de regionale rådgivende råd skal høres om forvaltningen af fiskeriet i de områder, hvor der foreslås iværksat fællesskabsforanstaltninger til bevarelse og forvaltning af ressourcerne. |

Ændring 2

BETRAGTNING 3 A (ny)

| (3 a) Beskyttelsen af disse områder mod den negative indvirkning af fiskeri er helt i overensstemmelse med, og et krav i henhold til, artikel 5 og 6 i FN-aftalen fra 1995 om fiskebestande, navnlig bestemmelserne om anvendelse af forsigtighedsprincippet og beskyttelse af biodiversitet i det marine miljø. |

Ændring 3

BETRAGTNING 4

(4) Videnskabelige undersøgelser viser, at sådanne naturtyper, der beskadiges af trawlredskaber, som trækkes hen over havbunden, slet ikke gendannes eller kun gendannes meget langsomt. Det bør derfor forbydes at anvende bundtrawl og lignende redskaber i områder, hvor disse naturtyper stadig har en tilfredsstillende bevaringsstatus. | (4) Videnskabelige undersøgelser viser, at sådanne naturtyper, der beskadiges af trawlredskaber, som trækkes hen over havbunden, slet ikke gendannes eller kun gendannes meget langsomt. Det bør derfor forbydes at anvende de former for fiskeredskaber, som kan forvolde alvorlig skade på koralrev, i områder, hvor disse naturtyper stadig har en tilfredsstillende bevaringsstatus. |

Ændring 7

ARTIKEL 1Artikel 30, stk. 4, indledning (forordning (EF) nr. 850/98)

4. Det forbydes fartøjer at anvende nogen form for bundtrawl eller lignende trukne redskaber, der har kontakt med havbunden, i det område, der er afgrænset af en linje mellem følgende punkter: | 4. Anvendelse af fiskeredskaber, som kan forvolde alvorlige skader på koralrev og disses naturtyper, især bundtrawl, bundsatte hildingsgarn eller lignende trukne redskaber, der har kontakt med havbunden, forbydes i det område, der er afgrænset af en linje mellem følgende punkter: |

Ændring 4

ARTIKEL 1Artikel 30, stk. 4 a (nyt) (forordning (EF) nr. 850/98)

| 4 a. De regionale rådgivende råd høres om gennemførelsen af stk. 4. |

Ændring 5

ARTIKEL 1Artikel 30, stk. 4 b (nyt) (forordning (EF) nr. 850/98)

| 4 b. Det i stk. 4 fastsatte forbud og afgrænsningen af områderne, jf. de i stk. 4, litra a) og b) nævnte punkter, revideres på grundlag af nye tilgængelige videnskabelige oplysninger to år efter ikrafttræden. |

Ændring 8

ARTIKEL 1Artikel 30, stk. 4 c (nyt) (forordning (EF) 850/98)

| 4 c. Senest den 31. december 2005 forelægger Kommissionen Europa-Parlamentet og Rådet en rapport indeholdende en vurdering af bevaringssituationen for andre områder med ligeså følsomme dybhavsnaturtyper i EU-farvande. På grundlag af denne rapport træffer Rådet afgørelse om eventuelle yderligere tilføjelser til listen i stk. 4. |

[1] Endnu ikke offentliggjort i EUT.

[2] EFT L 189 af 3.7.1998, s. 17.

--------------------------------------------------